**ИЗРИЧНЕ РЕЧЕНИЦЕ**

**ПОДСЕТНИК**

Особине зависних реченица:

* Несамосталне су (ван познатог, усменог или писаног контекста немају значење и не могу се самостално употребљавати)
* Допуна су главној реченици ( својим значењем употпуњавају и прецизирају значење главне реченице)
* У служби су неког реченичног члана (могу бити све осим предиката)

**ПРОВЕЖБАЈМО:**

1. Подвуци у следећим примерима реченице које не могу да стоје самостално:

* Рекао је да ће Звезда победити.
* Чуо сам да долазиш
* Надао сам се да ћеш стићи до осам.

**ОДГОВОР:**

* Рекао је да ће Звезда победити.
* Чуо сам да долазиш.
* Надао сам се да ћеш стићи до осам.

Дуго **сам** **мислио** да не могу лако да заспим, а онда сам утонуо у сан. Чуо сам нечије кораке. **Знао сам** да ми то неко долази у сан. **Сањао сам** да ме неко сања.

МИСЛИО САМ ... ИЗГОВОРИ,

ЗНАО САМ... **ШТА?** ИСКАЖИ,

САЊАО САМ... ОБЈАСНИ...

**ЗАКЉУЧИМО:**

**Реченице које одговарају на питање ШТА, а којима се изриче садржај главне реченице називају се ИЗРИЧНЕ РЕЧЕНИЦЕ. У реченици врше службу ОБЈЕКТА.**

Изричне реченице долазе после глагола ГОВОРЕЊА, МИШЉЕЊА, ОПАЖАЊА, ОСЕЋАЊА

|  |  |
| --- | --- |
| ГЛАГОЛ | ПРИМЕРИ |
| **ГОВОРЕЊА** | КАЗАТИ, ПИТАТИ, ГОВОРИТИ, ОБАВЕСТИТИ, РЕЋИ, НАРЕДИТИ, ПРЕДЛОЖИТИ...  Она ми **је рекла** да те не познаје. |
| **МИШЉЕЊА** | МИСЛИТИ, РАЗМИШЉАТИ, СМАТРАТИ, ВЕРОВАТИ, ЗНАТИ...  **Мислио сам** да ћеш доћи. |
| **ОПАЖАЊА** | ВИДЕТИ, ЧУТУ, СЛУШАТИ, ПРИМЕТИТИ, ГЛЕДАТИ...  **Чуо сам** да правиш најлепше бајадере. |
| **ОСЕЋАЊА** | ЖЕЛЕТИ, ВОЛЕТИ, ЖУДЕТИ, НАДАТИ СЕ...  Она **је волела** да носи ципеле с потпетицом. |

Изричне реченице почињу везницима **ДА и КАКО**. Ако почиње везником КАКО и стоји уз глаголе опажања, показује се оно што се збива (ток радње):

Они су обећали (шта?) ДА неће каснити

Урош је приметио (шта?) КАКО се неки људи загледају.

На утакмици сам видео (шта?) КАКО је дао гол из корнера.

ИЗРИЧНЕ РЕЧЕНИЦЕ У УЖЕМ СМИСЛУ

**ИЗРИЧНЕ РЕЧЕНИЦЕ**

ЗАВИСНОУПИТНЕ РЕЧЕНИЦЕ

ИЗРИЧНЕ РЕЧЕНИЦЕ ( у ужем смислу)

1. Одговарају на питање ШТА
2. У служби су објекта

1\* Неке реченице, просто, не могу постојати уколико не знамо одговор на питање ШТА? Нпр.

ПЕРА **ЈЕ** ОДУВЕК **ПРЕДЛАГАО** ( да би порука била разумљива, неопходан је одговор на питање ШТА?)

Одговор може бити реч, синтагма или изречена реченица

ПЕРА ЈЕ ОДУВЕК ПРЕДЛАГАО (ШТА?) путовање/ путовање у Лондон/ да путују у Лондон

Тек када овако допунимо реченицу, разумемо и њену поруку. У питању је ОБЈЕКАТ

ЗАКЉУЧАК:

1. Изричне реченице одговарају на питање ШТА?
2. Врше службу објекта (правог и неправог)

Никола **предлаже** да купимо грицкалице.

ЗАВИСНОУПИТНЕ РЕЧЕНИЦЕ

Подврста изричних реченица са потпуно истим значењем су зависноупитне реченице. Од изричних реченица у ужем смислу се разликују по томе што не изричу садржај глагола, него изричу садржину питања које је неко поставио.

Наставник је питао**: „**Да ли **сте прочитали** приповетку**?“** ( јасно наведено питање које је неко поставио)

Наставник **је питао** **да** ли **смо прочитали** приповетку. ( препричано питање)

* Разлика је у интерпукцији: :, „, ? и у лицу предиката

Зависноупитне реченице не постављају питање, већ **обавештавају о садржини питања**

Упитним речцама **ДА ЛИ, ЛИ**

ЗАВИСНОУПИТНЕ РЕЧЕНИЦЕ ПОЧИЊУ Заменицама **КО, ШТА, КОЈИ**

Прилозима **ГДЕ, КАД, КАКО...**

Јован је питао да ли је Милош победио.

Реци ми ко ће доћи.

Она је знала где сте отишли.

**ИНТЕРПУНКЦИЈА:**

Ако је изрична реченица на почетку зависносложене реченице, **одваја се запетом**. (реченице су у инверзији).

Ако је изрична реченица на крају зависносложене, **не одваја** се запетом.

**ВЕЖБАЊЕ:**

1. Подвуци изричне реченице у следећем тексту, па одреди и напиши коју службу имају у зависносложеној реченици:

Знао сам да ћеш доћи. Осетио сам како ми је срце задрхтало. Питао сам се шта да ти кажем. Зачуо сам кораке...

1. Напиши по чему се разликују следеће реченице:

А) Желела је да им све каже.

Приметили су како их гледају.

Б) Питали су нас да ли ћете доћи.

Јован је сазнао ко је открио тајну.

**1. Изричне реченице**  
- Њима се казује садржај глагола говорења, мишљења, опажања и осећања из главне реченице.  
Најчешћи везници су: да, како и где.  
Знали смо да ћеш доћи. Сваке вечери гледа како залази сунце.  
Служба: прави објекат

**1а. Зависноупитне реченице**  
- Посебна су врста изричних реченица. Имају облик питања, али немају упитно значење и не завршавају се упитником. Зависе од главне и зато што се овим реченицама исказују садржај и питања. Настају када управни говор пребацимо у неуправни  
Друг ме пита где сам сада. Наставница је питала шта смо научили.  
Служба: прави објекат